text: Musical på vej på Ågård
  23 marts 2016 kl. 15.03
  Efterskoleelever lærer en masse ved at sætte deres egen musical op
  10. klasses eleverne på Ågård Efterskole ved Egtved bruger en uge på at sætte en hel musical op, som de selv har skrevet. De gør det hele selv. Spiller musikken, sætter scenen op, sørger for pr. og alt andet, som skal til for at en musical virker.
  Den eneste hjælp udefra er en uddannet instruktør, som hjælper  dem på vej med det personlige mod og frigørelse, som er nødvendig, når man skal op at stå på en scene foran andre mennesker.
  De unge lærer at turde, og det udvikler dem.
  Se et klip fra deres forberedende arbejde i videoen øverst i artiklen.
  